POTRJEN

|  |  |
| --- | --- |
| Številka: 35009-1/2020-2550-61 |  |
| Ljubljana, 26. 2. 2021 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Predlog Sklepa o izvedbi državnega prostorskega načrtovanja za prenosni plinovod R15/1 Ljutomer–Kidričevo – predlog za obravnavo**  |
| 1. Predlog sklepa vlade: |
| Na podlagi tretjega odstavka 86. člena Zakona o urejanju prostora (Uradni list RS, št. 61/17) je Vlada Republike Slovenije na … seji dne … pod točko … sprejela naslednji sklep:Vlada Republike Slovenije sprejme Sklep o izvedbi državnega prostorskega načrtovanja za prenosni plinovod R15/1 Ljutomer–Kidričevo, ki se objavi na spletnih straneh prostorskega informacijskega sistema.Priloga: * Sklep o izvedbi državnega prostorskega načrtovanja za prenosni plinovod R15/1 Ljutomer–Kidričevo

Prejmejo:* Ministrstvo za okolje in prostor (gp.mop@gov.si): Direktorat za prostor, graditev in stanovanja, Direktorat za okolje, Direktorat za vode in investicije;
* Ministrstvo za infrastrukturo (gp.mzi@gov.si): Direktorat za energijo, Direktorat za kopenski promet, Direktorat za letalski in pomorski promet, Direktorat za trajnostno mobilnost in prometno politiko;
* Ministrstvo za okolje in prostor, Agencija Republike Slovenije za okolje (gp.arso@gov.si);
* Ministrstvo za kmetijstvo, gozdarstvo in prehrano (gp.mkgp@gov.si): Direktorat za kmetijstvo, Direktorat za gozdarstvo in lovstvo, Direktorat za hrano in ribištvo;
* Ministrstvo za notranje zadeve, Sekretariat, Urad za logistiko (gp.mnz@gov.si);
* Ministrstvo za kulturo, Direktorat za kulturno dediščino (gp.mk@gov.si);
* Ministrstvo za zdravje, Direktorat za javno zdravje (gp.mz@gov.si);
* Ministrstvo za obrambo, Direktorat za logistiko, Sektor za gospodarjenje z nepremičninami (glavna.pisarna@mors.si);
* Ministrstvo za obrambo, Uprava Republike Slovenije za zaščito in reševanje (gp.dgzr@urszr.si);
* Občina Ljutomer,obcina.ljutomer@ljutomer.si,
* Občina Sveti Tomaž,obcina@sv-tomaz.si,
* Občina Dornava,obcina.dornava@dornava.si,
* Občina Juršinci,obcina.jursinci@jursinci.si,
* Občina Hajdina,uprava@hajdina.si,
* Občina Videm, info@videm.si,
* Občina Kidričevo,obcina@kidricevo.si,
* Mestna občina Ptuj,obcina.ptuj@ptuj.si.
* Plinovodi, d. o. o., Ljubljana, info@plinovodi.si

V vednost:* Ministrstvo za finance (gp.mf@gov.si);
* Služba Vlade Republike Slovenije za zakonodajo (gp.svz@gov.si);
* Urad Vlade Republike Slovenije za komuniciranje (gp.ukom@gov.si).
 |
| **2. Predlog za obravnavo predloga zakona po nujnem ali skrajšanem postopku v Državnem zboru z obrazložitvijo razlogov:** |
|  |
| **3.a Osebe, odgovorne za strokovno pripravo in usklajenost gradiva:** |
| * mag. Andrej VIZJAK, minister,
* Robert ROŽAC, državni sekretar,
* Georgi Bangiev, generalni direktor Direktorata za prostor, graditev in stanovanja,
* Ana VIDMAR, vodja Sektorja za prostorsko načrtovanje,
* Angelca KUNŠIČ, Višja svetovalka I.
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
|  |
| **4. Predstavniki vlade, ki bodo sodelovali pri delu državnega zbora:** |
|  |
| 5. Kratek povzetek gradiva: |
| Pripravljavec pripravi sklep, s katerim v skladu s 86. členom Zakona o urejanju prostora (Uradni list RS, št. 61/17; v nadaljnjem besedilu: ZUreP-2) določi naloge v zvezi z aktivnostmi, potrebnimi za pridobitev vseh podatkov in strokovnih podlag, za katere je bilo v smernicah ugotovljeno, da naj se z namenom upoštevanja predpisov pridobijo in uporabijo pri načrtovanju v pobudi predvidenih prostorskih ureditev, roke in financiranje.Ko pripravljavec sklep uskladi s pobudnikom, ga v skladu s tretjim odstavkom 86. člena ZUreP-2 sprejme Vlada Republike Slovenije. |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | DA/**NE** |
| b) | usklajenost slovenskega pravnega reda s pravnim redom Evropske unije | DA/**NE** |
| c) | administrativne posledice | DA/**NE** |
| č) | gospodarstvo, zlasti mala in srednja podjetja ter konkurenčnost podjetij | **DA**/NE |
| d) | okolje, vključno s prostorskimi in varstvenimi vidiki | DA/**NE** |
| e) | socialno področje | DA/**NE** |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | DA/**NE** |
| 7.a Predstavitev ocene finančnih posledic nad 40.000 EUR: |
|  |
| **7.b Predstavitev ocene finančnih posledic pod 40.000 EUR:**Investitor Plinovodi d. o. o., Ljubljana, ni neposredni proračunski uporabnik, ni uporabnik javnih financ in ne bo potreboval poroštva Republike Slovenije pri pridobivanju kreditov.Sredstva za pripravo pobude in strokovnih podlag niso bila zagotovljena iz javnih finančnih sredstev. Zagotovila jih je družba Plinovodi d. o. o., Cesta Ljubljanske brigade 11 b, Ljubljana |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | DA/**NE** |
| Gradivo (predpis) je bilo poslano v mnenje: * Skupnosti občin Slovenije SOS: DA/**NE**
* Združenju občin Slovenije ZOS: DA/**NE**
* Združenju mestnih občin Slovenije ZMOS: DA/**NE**
 |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA/**NE** |
| Razlogi za neobjavo: Predlog sklepa predhodno ni bil objavljen na spletni strani predlagatelja, in tako nanj tudi niso bile podane oz. prejete pripombe ali predlogi civilne družbe.V skladu z 84. členom Zakona o urejanju prostora (Uradni list RS, št. 61/17; v nadaljnjem besedilu: ZUreP-2) je bila med 15. 6. 2020 in 30. 7. 2020 javno objavljena Pobuda za državno prostorsko načrtovanje za prenosni plinovod R15/1 Ljutomer–Kidričevo, in dne 18. 6. 2020 izvedena javna predstavitev.V skladu z določbami ZUreP-2 bo v nadaljnji postopek priprave državnega prostorskega načrta vključena tudi vsa zainteresirana javnost. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | **DA**/NE |
|  |
| **11. Gradivo je uvrščeno v delovni program vlade:** | DA/**NE** |
|  |
| mag. Andrej VIZJAKMINISTER |

**Priloge:**

* JEDRO gradiva 1: Predlog Sklepa o izvedbi državnega prostorskega načrtovanjaza prenosni plinovod R15/1 Ljutomer–Kidričevo;
* Jedro gradiva 2: Obrazložitev.

**JEDRO** **GRADIVA 1:**

Na podlagi tretjega odstavka 86. člena Zakona o urejanju prostora (Uradni list RS, št. 61/17) je Vlada Republike Slovenije na … seji dne … pod točko … sprejela

**S k l e p**

**o izvedbi državnega prostorskega načrtovanja za**

**prenosni plinovod R15/1 Ljutomer–Kidričevo**

1. **Vrsta postopka državnega prostorskega načrtovanja**

Postopek priprave in sprejetjadržavnega prostorskega načrta za prenosni plinovod R15/1 Ljutomer–Kidričevo se v skladu s tem sklepom izvede na podlagi 84. do 90. člena Zakona o urejanju prostora (Uradni list RS, št. 61/17; v nadaljnjem besedilu: Zakon o urejanju prostora).

Projekt za prenosni plinovod R15/1 Ljutomer–Kidričevo je vključen na listo PCI projektov, ki ga je EK objavila dne 31. oktobra 2019 (DELEGIRANA UREDBA KOMISIJE (EU) 2020/389) o spremembi Uredbe (EU) št. 347/2013 Evropskega parlamenta in Sveta v zvezi s seznamom projektov skupnega interesa Unije.

Sklep o izvedbi državnega prostorskega načrtovanja za prenosni plinovod R15/1 Ljutomer–Kidričevo je pripravljen na podlagi pobude Direktorata za energijo pri Ministrstvu za infrastrukturo (št. 360-44/2020/2, z dne 14. 2. 2020), elaborata Pobuda za državni prostorski načrt za prenosni plinovod R15/1 Ljutomer–Kidričevo (ZUM urbanizem, planiranje projektiranje d. o. o. Maribor, št. 19058, april 2020) in analize smernic, ki jo je izdelal ZUM urbanizem, planiranje, projektiranje d. o. o. Maribor (št. 19058, december 2020).

1. **Cilj načrtovane prostorske ureditve**

Osnovni cilj prenosnega plinovoda R15/1 Ljutomer–Kidričevo je zagotovitev povezave slovenskega in madžarskega prenosnega plinovodnega sistema, ki bo omogočala prenos zemeljskega plina v smeri Slovenija – Madžarska in Madžarska – Slovenija. Obstoječi plinovod R15 Kidričevo–Lendava je na odseku od Kidričevega do Ljutomera premajhne dimenzije (imenski premer 250 mm) in ne more zagotavljati razvoja zmogljivosti za čezmejni prenos med Slovenijo in Madžarsko, ki bo omogočen po predmetni povezavi slovenskega in madžarskega prenosnega sistema.

1. **Opis načrtovane prostorske ureditve z osnovnimi značilnostmi ter okvirno območje in občine, na območju katerih bo predvidoma načrtovana prostorska ureditev**

Občine, na območju katerih bo predvidoma načrtovana prostorska ureditev, so: Ljutomer, Sveti Tomaž, Dornava, Juršinci, Hajdina, Videm, Kidričevo in Mestna občina Ptuj.

Načrtovan je prenosni plinovod s premerom do vključno DN 600 mm in načrtovanim tlakom do vključno 100 bar(n), v dolžini ca. 38 km, od obstoječe merilno regulacijske postaje Ljutomer do obstoječe kompresorske postaje Kidričevo. Izgradnja plinovoda obsega polaganje plinovodne cevi, preureditev obstoječe merilno regulacijske postaje Ljutomer, izgradnjo odcepa prenosnega plinovoda DN100 za merilno regulacijsko postajo Ptuj v dolžini ca. 1,5 km in razširitev merilno regulacijske postaje Ptuj, gradnjo dveh zapornih postaj in navezavo na obstoječo plinsko instalacijo na lokaciji obstoječe kompresorske postaje Kidričevo s pripadajočo plinovodno infrastrukturo.

Predlagani prenosni plinovod poteka po trasi prenosnega plinovoda R15 Kidričevo–Lendava. Izjemoma se od trase prenosnega plinovoda R15 Kidričevo–Lendava odmakne na območju Ptuja, kjer med naseljem Spuhlja in Kidričevim sledi trasi načrtovanega plinovoda M9 Lendava–Kidričevo.

1. **Odločitev o načrtovanju v variantah z obrazložitvijo ter opis izvedljivih variant, ki se preverijo v študiji variant**

Strokovna rešitev načrtovanega plinovoda se pridobi z utemeljitvijo rešitve.

1. **Odločitev o obveznosti izvedbe celovite presoje vplivov na okolje oziroma presoje sprejemljivosti ter obrazložitev razlogov, če presoja ni potrebna**

Ministrstvo za okolje in prostor je 22. 10. 2020 izdalo odločbo št. 35409-151/2020/12, v kateri je določeno, da je v postopku priprave državnega prostorskega načrta (v nadaljnjem besedilu: DPN) treba izvesti postopek celovite presoje vpliv na okolje, vključno s presojo sprejemljivosti vplivov na posebni varstveni območji (območje Natura 2000) SI5000011 in SI3000220 (Drava).

1. **Udeleženci postopka državnega prostorskega načrta**
2. **Pobudnik** je Ministrstvo za infrastrukturo, Direktorat za energijo, Langusova ulica 4, 1000 Ljubljana (v nadaljnjem besedilu: pobudnik);
3. **Pripravljavec** je Ministrstvo za okolje in prostor, Direktorat za prostor, graditev in stanovanja, Dunajska cesta 48, 1000 Ljubljana (v nadaljnjem besedilu: pripravljavec).
4. **Investitor** je Plinovodi, d. o. o., Cesta Ljubljanske brigade 11b, 1000 Ljubljana (v nadaljnjem besedilu: investitor).
5. **Državni nosilci urejanja prostora so:**
* Ministrstvo za kmetijstvo, gozdarstvo in prehrano, Direktorat za kmetijstvo;
* Ministrstvo za kmetijstvo, gozdarstvo in prehrano, Direktorat za gozdarstvo in lovstvo;
* Ministrstvo za kmetijstvo, gozdarstvo in prehrano, Direktorat za hrano in ribištvo;
* Ministrstvo za okolje in prostor, Direktorat za okolje;
* Ministrstvo za okolje in prostor, Agencija RS za okolje;
* Ministrstvo za okolje in prostor, Direktorat za vode in investicije;
* Ministrstvo za okolje in prostor, Direkcija RS za vode;
* Ministrstvo za kulturo, Direktorat za kulturno dediščino;
* Ministrstvo za zdravje, Direktorat za javno zdravje;
* Ministrstvo za obrambo, Direktorat za logistiko, Sektor za gospodarjenje z nepremičninami;
* Ministrstvo za obrambo, Uprava RS za zaščito in reševanje;
* Ministrstvo za infrastrukturo, Direktorat za kopenski promet;
* Ministrstvo za infrastrukturo, Direktorat za trajnostno mobilnost in prometno politiko;
* Ministrstvo za infrastrukturo, Direktorat za letalski in pomorski promet;
* Ministrstvo za infrastrukturo, Direktorat za energijo;
* Ministrstvo za notranje zadeve, Sekretariat, Urad za logistiko (področje policije).
1. **Lokalni nosilci urejanja prostora so:**
* Občina Ljutomer,
* Občina Sveti Tomaž,
* Občina Dornava,
* Občina Juršinci,
* Občina Hajdina,
* Občina Videm,
* Občina Kidričevo,
* Mestna občina Ptuj.
1. **Podatki in strokovne podlage za pripravo državnega prostorskega načrta**
2. **Faza študije variant:**
* idejne rešitve,
* študija variant s predlogom najustreznejše variante,
* okoljsko poročilo, vključno s presojo sprejemljivosti vplivov na posebni varstveni območji (območje Natura 2000) SI5000011 in SI3000220 (Drava) ter posebne strokovne podlage za njuno izdelavo,
* strokovne podlage s področja voda za fazo primerjave variant (v zvezi z območji, ogroženimi zaradi poplav ter z njimi povezane erozije celinskih voda in morja),
* analiza posegov na kmetijska zemljišča, ki mora vsebovati: obseg posega glede na boniteto in na razvrstitev kmetijskih zemljišč glede na namensko in dejansko rabo prostora, prizadetost kmetijskih gospodarstev z vidika posegov na grafične enote rabe kmetijskih zemljišč (GERK in obseg posega na območje izvedenih agrarnih operacij,
* morebitne druge strokovne podlage, potrebne za vrednotenje.
1. **Faza** **priprave predloga državnega prostorskega načrta**:
* geodetski načrt,
* idejni projekt,
* predhodne arheološke raziskave, kjer podatki ne omogočajo presoje vplivov na arheološke ostaline (po metodah 8-13 na območjih registriranih arheoloških najdišč),
* določitev prisotnosti habitatov živalskih (domorodnih vrst rakov) vrst na območju DPN ter njihovo stanje ohranjenosti,
* analiza posegov na kmetijska zemljišča, ki mora vsebovati: obseg posega glede na boniteto in na razvrstitev kmetijskih zemljišč glede na namensko in dejansko rabo prostora, prizadetost kmetijskih gospodarstev z vidika posegov na grafične enote rabe kmetijskih zemljišč (GERK) in obseg posega na območje izvedenih agrarnih operacij,
* študija z določenimi razredi poplavne nevarnosti (t.i. hidrološko-hidravlična študija),
* dopolnitev okoljskega poročila, vključno s posebnimi strokovnimi podlagami za njegovo izdelavo,
* morebitne druge strokovne podlage, potrebne za izdelavo DPN,
* predlog državnega prostorskega načrta.
1. **Obveznosti udeležencev glede zagotavljanja podatkov, strokovnih podlag in izvedbe postopka državnega prostorskega načrta ter s tem povezane roke in financiranje**
2. **Pobudnik:**
* sodeluje pri objavah javnih naznanil v posameznih fazah priprave DPN;
* udeležuje se vseh sestankov v zvezi s pripravo DPN, javnih obravnav in drugih dogodkov;
* sodeluje pri pripravi dokumentacije in vseh gradiv, potrebnih za izdelavo študije variant in DPN,
* sodeluje pri pripravi gradiv za Vlado Republike Slovenije.
1. **Pripravljavec:**
* zagotavlja preglede dokumentacije v postopku priprave DPN ter drugih morebitnih potrebnih dokumentov;
* uskladi projektne naloge za pripravo te dokumentacije z investitorjem in sodeluje pri pripravi gradiv potrebnih za izdelavo DPN;
* organizira in vodi javne obravnave v skladu z zakonom, ki ureja umeščanje prostorskih ureditve državnega pomena v prostor;
* skrbi za javne objave ključnih faz DPN,
* pripravlja gradiva za obravnavo in sprejem na Vladi Republike Slovenije.
1. **Investitor:**
* sodeluje pri pripravi in objavah javnih naznanil v posameznih fazah priprave DPN,
* pripravi projektne naloge za dokumentacijo v postopku priprave DPN in jih pred izvedbo razpisov uskladi s pripravljavcem;
* izbere izdelovalca te dokumentacije in vseh strokovnih podlag;
* naroči in zagotavlja finančna sredstva za morebitne druge strokovne podlage, če se v postopku priprave DPN izkaže, da je njihova izdelava potrebna in utemeljena;
* udeležuje se vseh sestankov v zvezi s pripravo DPN ter javnih obravnav in drugih dogodkov, skupaj z izdelovalci dokumentacije, ki jo naroča;
* sodeluje pri pripravi vseh gradiv in dokumentacije, potrebnih za izdelavo DPN,
* sodeluje pri pripravi dokumentacije ter gradiv za obravnavo in sprejem na Vladi Republike Slovenije.
1. **Roki in financiranje:**

Roki za izvedbo posameznih aktivnosti še niso določeni. Investitor Plinovodi, d. o. o., zagotovi sredstva za pripravo strokovnih podlag in dokumentacije v postopku priprave DPN. Investitor ni proračunski uporabnik in za projekt Državni prostorski načrt za prenosni plinovod R15/1 Ljutomer–Kidričevo ne bo potreboval poroštev Republike Slovenije za pridobivanje kreditov.

1. **Aktivnosti v zvezi s sodelovanjem javnosti**

Izvedejo se vse aktivnosti, ki jih določa Zakon o urejanju prostora. Poleg tega bo investitor, vzpostavil in posodabljal spletno mesto, na katerem bo objavil zadevno informacijo o projektu skupnega interesa, pri čemer bo to spletno mesto povezano s spletnim mestom MOP, z informacijami o poteku DPN.

Št.:

Ljubljana, dne 1. februarja 2021.

**JEDRO GRADIVA 2:**

**O B R A Z L O Ž I T E V**

**K sklepu o IZVEDBI DRŽAVNEGA PROSTORSKEGA NAČRTOVANJA**

**ZA prenosni plinovod R15/1 Ljutomer–Kidričevo**

**I. UVOD**

**1. Pravna podlaga za sprejem Sklepa o izvedbi državnega prostorskega načrtovanja za prenosni plinovod R15/1 Ljutomer–Kidričevo (v nadaljnjem besedilu: sklep)**

V skladu z določbami 86. člena Zakona o urejanju prostora (Uradni list RS, št. 61/17; v nadaljnjem besedilu: ZUreP-2) pripravljavec pripravi sklep, s katerim določi naloge v zvezi z aktivnostmi, potrebnimi za pridobitev vseh podatkov in strokovnih podlag, za katere je bilo v smernicah ugotovljeno, da naj se z namenom upoštevanja predpisov pridobijo in uporabijo pri načrtovanju v pobudi predvidenih prostorskih ureditev, roke in financiranje.

Ko pripravljavec sklep uskladi s pobudnikom, ga v skladu s tretjim odstavkom 86. člena ZUreP-2 sprejme Vlada Republike Slovenije.

V skladu z določbami 86. člena ZUreP-2 je na podlagi analize in osnutka sklepa usklajena in dogovorjena aktivnost, potrebna za pridobitev vseh podatkov in strokovnih podlag, za katere je bilo v smernicah ugotovljeno, da naj se z namenom upoštevanja predpisov pridobijo in uporabijo pri načrtovanju v pobudi predvidenih prostorskih ureditev. S tem povezane naloge, roki zanje in njihovo financiranje se določijo s sklepom.

II. VSEBINSKA OBRAZLOŽITEV predvidenih REŠITEV

Projekt za prenosni plinovod R15/1 Ljutomer–Kidričevo je vključen na listo PCI projektov, ki ga je EK objavila dne 31. oktobra 2019 (DELEGIRANA UREDBA KOMISIJE (EU) 2020/389) o spremembi Uredbe (EU) št. 347/2013 Evropskega parlamenta in Sveta v zvezi s seznamom projektov skupnega interesa Unije.

Pobudo za državno prostorsko načrtovanje za prenosni plinovod R15/1 Ljutomer–Kidričevo je februarja 2020 podal Direktorat za energijo pri Ministrstvu za infrastrukturo z dopisom št. 360-44/2020/2. Na podlagi osmega odstavka 84. člena ZUreP-2 je junija 2020 Direktorat za prostor, graditev in stanovanja pri Ministrstvu za okolje in prostor (v nadaljnjem besedilu: pripravljavec) z javnim naznanilom obvestila javnost o podani pobudi. Pobuda in javno naznanilo sta bila med 15. 6. 2020 in 30. 7. 2020 javno objavljena v prostorsko informacijskem sistemu oz. na spletni strani Ministrstva za okolje in prostor, ter na spletni strani občin. Pripravljavec je od julija 2020 do avgusta 2020, v skladu z ZUreP-2, pridobil smernice pristojnih nosilcev urejanja prostora, ter odločbo Sektorja za celovito presojo vplivov na okolje, Direktorata za okolje pri Ministrstvu za okolje in prostor, št. 35409-151/2020/12, z dne 22. 10. 2020, da je treba izvesti postopek celovite presoje vplivov na okolje, vključno s presojo sprejemljivosti na posebna varovana območja (območje Natura 2000) SI5000011 in SI3000220 (Drava).

Sklep v skladu z drugim odstavkom 86. člena ZUreP-2 vsebuje cilje načrtovane prostorske ureditve, opis načrtovane prostorske ureditve z osnovnimi značilnostmi in okvirnim območjem in občinami, na območju katerih bo predvidoma načrtovana prostorska ureditev, navedbe o pobudniku in investitorju državnega prostorskega načrta, nosilcih urejanja prostora, ki sodelujejo pri pripravi državnega prostorskega načrta, obveznost izvedbe postopkov celovite presoje in presoje vplivov na okolje, obveznosti vseh udeleženih v postopku v zvezi s pripravo državnega prostorskega načrta, ter seznam strokovnih podlag in način pridobitve strokovnih rešitev.

**III. pojasnila v zvezi S pripravo investicijske dokumeNtacije**

Investitor Plinovodi, d. o. o. ni neposredni proračunski uporabnik, ni uporabnik javnih financ in ne bo potreboval poroštva Republike Slovenije pri pridobivanju kreditov.

**IV. PREDSTAVITEV PRESOJE POSLEDIC NA POSAMEZNA PODROČJA**

**a) Posledice na javnofinančna sredstva v višini, večji od 40 000 EUR v tekočem in naslednjih treh letih**

Predlagano gradivo **nima** posledic na javnofinančna sredstvavečji od 40 000 EUR. Obrazložitev je podana pod točko **7.b** spremnega dopisa gradiva.

**b) Posledice na usklajenost slovenskega pravnega reda s pravnim redom Evropske unije**

Predlagano gradivo **nima** posledic nausklajenost slovenskega pravnega reda s pravnim redom Evropske unije. Usklajevanje državnega prostorskega načrta s pravnim redom EU ni potrebno.

**c) Administrativne posledice**

Predlagano gradivo **nima** administrativnih posledic. Sklep je podlaga za pripravo študije variant in drugih strokovnih podlag ter državnega prostorskega načrta v skladu ZUreP-2. Predlog sklepa je pripravljen tako, da konkretizira obveznosti, določene s področnimi predpisi.

**č) Posledice na gospodarstvo, posebej na mala in srednja podjetja ter konkurenčnost podjetij**

Predlagano gradivo **ima** posledicena gospodarstvo, saj mora investitor v skladu s sklepom naročiti izdelavo študije variant in drugih strokovnih podlag ter državnega prostorskega načrta. Investitor te dokumentacije ne izdela sam, ampak jo naroči pri podjetjih, registriranih za dejavnost prostorskega načrtovanja, projektiranja oz. za druge dejavnosti, če za izdelavo posamezne dokumentacije to določa zakon.

Ker je investitor zavezan k uporabi predpisov s področja javnih financ, bo potrebno dokumentacijo naročil po postopkih javnega naročanja.

**d) Posledice na okolje, kar vključuje tudi prostorske in varstvene vidike**

Predlagano gradivo **nima** posledicna okoljekar vključuje tudi prostorske in varstvene vidike.

V skladu z ZUreP-2 bo v postopku priprave državnega prostorskega načrta v fazi načrtovanja variant poiskana rešitev na podlagi študije variant, ki bo s prostorskega, varstvenega, tehnološkega in ekonomskega vidika ocenjena kot najbolj sprejemljiva.

Pridobljena je bila odločba Ministrstva za okolje in prostor (št. 35409-151/2020/12 z dne 22. 10. 2020), na podlagi katere bo v skladu z ZUreP-2 izveden tudi postopek celovite presoje vplivov na okolje v skladu s predpisi, ki urejajo varstvo okolja. V postopku celovite presoje vplivov na okolje bo ugotovljena sprejemljivost vplivov plana na okolje in o tem pridobljena odločba.

**e) Posledice na socialno področje**

Predlagano gradivo **nima** posledicna socialno področje. Sklep je podlaga za pripravo dokumentacije v postopku priprave državnega prostorskega načrta v skladu z ZUreP-2. Predlog sklepa je pripravljen tako, da konkretizira obveznosti, določene s področnimi predpisi.

**f) Posledice na dokumenta razvojnega načrtovanja, in sicer na nacionalne dokumente razvojnega načrtovanja, na razvojne politike na ravni programov po strukturi razvojne klasifikacije programskega proračuna ter na razvojne dokumente Evropske unije in mednarodnih organizacij**

Predlagano gradivo **nima** posledicna dokumenta razvojnega načrtovanja.